**Fejér Megyei Önkormányzat Közgyűlésének**

**167/2015. (XI.26.) önkormányzati határozata**

**Martonvásár Város Önkormányzata Képviselő-testületének a talajterhelési díj helyi szabályairól szóló önkormányzati rendelet tervezetének véleményezéséről**

A Fejér Megyei Közgyűlés megtárgyalta Martonvásár Város Önkormányzata Képviselő-testületének a talajterhelési díj helyi szabályairól szóló önkormányzati rendelet tervezetének előterjesztését.

A Közgyűlés egyetért a rendelet tervezetben foglaltakkal – azzal az észrevétellel, hogy a rendelet tervezet 7. § (1) b) pontjában szereplő, „a talajterhelési díj megállapításához a közüzemi víz- és csatornaszolgáltató által a tárgyévben szolgáltatott víz mennyiségéről tárgyév december 31-ig szolgáltatandó adatok” határidejeként a „tárgyév december 31.” helyett célszerű a tárgyévet követő év valamely napjának megadása (annak érdekében, hogy a tárgyév végére vonatkozó vízfogyasztási adatok is figyelembe vételre kerülhessenek). A rendelet 2. § szerinti tárgyi hatályát a környezetterhelési díjról szóló 2003. évi LXXXIX. törvény 3. § c) §-ának megfelelően javasolt leszűkíteni a környezetterhelő anyagok közül a talajba juttatott szennyvízre.

A Közgyűlés fontosnak tartja a rendelet tervezetben szereplő előírások hatékony betartását, a település ill. Fejér megye környezeti állapotának megóvása, javítása érdekében.

**Felelős**: Dr. Molnár Krisztián

a közgyűlés elnöke

**Határidő:** azonnal

Székesfehérvár, 2015. november 26.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: